laion/Wikipedia-Exotic huggingface dataset:
מטרו אלפין

מטרו אלפין (Metro Alpin) היא הרכבת התחתית הממוקמת במקום הגבוה ביותר על פני כדור הארץ. זוהי רכבת מסוג פוניקולר הממוקמת מעל סאס פה בקנטון ואלה שבשווייץ. הרכבת התחתית, שהחלה לפעול בשנת 1984, מקשרת בין פלסקין (בגובה 2,980 מטרים מעל פני הים) הסמוכה לקרחון פגלטשר למיטלאלאלין (בגובה 3,456 מטרים מעל פני הים) על האלאלינהורן. אורכה של מנהרת הרכבת 1,749 מטרים, ולרכבת שתי תחנות בלבד, בהפרש גבהים של 476 מטרים ביניהן. השיפוע המרבי במנהרת הרכבת הוא 42%. הרכבת נוסעת במהירות של 10 מטרים בשנייה, ומשך הנסיעה כ-3 דקות. מדיה וקבצים בנושא מטרו אלפין בוויקישיתוף אתר האינטרנט הרשמי של מטרו אלפין
בית הכנסת טלומצקה

בית הכנסת הגדול של ורשה, הידוע בשם בית הכנסת טלומצקה או ה"טלומצקה סינגוגה" (בפולנית: Tlomacka Synagoga) שכן ברחוב טלומצקה. נחנך בשנת 1878, הוחרב על ידי הנאצים ב-16 במאי 1943. בניית בית הכנסת החלה בשנת 1874. המבנה המפואר תוכנן על ידי האדריכל ליאנדרו מרקוני. חזית בית הכנסת פנתה לרחוב הראשי ואף הוצבו סממנים יהודיים בחזית (דוגמת שתי צורות מנורה בצידי השער). באופן לא טיפוסי, בבניית בית כנסת זה נמנעו מלהבליט את אופיו היהודי של המבנה וחזית בית הכנסת הוסתרה בתוך חצר. היכל בית הכנסת הכיל 1,100 מקומות ישיבה. בבית הכנסת כיהן הרב ד"ר ישראל צילקוב ולצידו דרש ד"ר שמואל אברהם פוזננסקי שהחליף את צילקוב כרב בית הכנסת. אחריהם כיהן הרב פרופ' משה שור, אשר נאומיו משכו קהל רב לבית הכנסת. כמו כן היווה בית הכנסת מוקד משיכה לחובבי התפילה והחזנות. בבית הכנסת התפללו חזנים מפורסמים דוגמת גרשון סירוטה ומשה קוסביצקי. החזנים לוו במקהלה גדולה של גברים ונערים בניצוחו של דוד אייזנשטדט. כמו בתי-כנסת גדולים אחרים בערים הגדולות של מזרח אירופה ששירתו את עלית הקהילה העשירה והמתבוללת, הסדרים והתפילה היו מודרניים יחסית לסביבה המסורתית של פולין, אך רחוקים מרפורמה אידאולוגית. לא הונהג שום שינוי עקרוני מלבד סדר וכובד ראש, מקהלת גברים, נשיאת דרשה בפולנית ולא ביידיש, ועוגב, שניגן אך ורק בחתונות ולא בתפילות עצמן. בשנת 1943, בתום דיכוי מרד גטו ורשה, פקד מפקד ה-SS המחוזי יירגן שטרופ לפוצץ את בית הכנסת במופע ראוותני, אשר תמונותיו נשלחו למפקדו היינריך הימלר בברלין כאות וסימן לחיסול החיים היהודיים בוורשה. לאחר המלחמה לא הוקם בית הכנסת מחדש. לימים נבנה גורד שחקים באתר שבו עמד. מדיה וקבצים בנושא בית הכנסת טלומצקה בוויקישיתוף גלריית תמונות של בית הכנסת מאמר - גורד שחקים במקום בית כנסת ווארשא, הצפירה, 14 באוקטובר 1897 ווארשא, הצפירה, 4 בדצמבר 1899 ורשה, אנציקלופדיה של גלויות, 1953, עמוד 247 מיכאל מאיר, Judaism Within Modernity: Essays on Jewish History and Religion, Wayne State University Press, 2001. עמ' 278-280. "Services in the synagogue were slightly Reform-oriented, to the extent that the Orthodox tradition allowed" וכו'.‏מתוך: Polin: Studies in Polish Jewry, כרך 21, עמ' 427.
עפרון הטבע

"עפרון הטבע" (באנגלית: The Pencil of Nature) הוא שמה של סדרה בת שישה אלבומים שהוציא הצלם האנגלי וחלוץ הצילום ויליאם הנרי פוקס טלבוט. האלבומים, שהכילו תצלומי קלוטייפ שהודפסו באופן ידני מתשלילים והודבקו לאלבומים מהווים את הפרסום הראשון של ספר אשר עוטר כולו בתצלומים. חלקו הראשון של האלבום יצא ביוני 1844. ששת האלבומים הכילו יחדיו 24 לוחות של תצלומים. בהקדמה תיאר טלבוט את המצאת הקולוטייפ ואת המניע ליצירת האלבום. "לוחות התצלומים בעבודה זו", כתב טלבוט, "שואבים את השראתם מן האור בלבד, ללא סיוע מעפרונו של מאייר. אלו הם ציורי-שמש, ולא, כפי ששיערו מספר אנשים, תחריטים במסווה". כל תצלום לווה בכותרת ובהסבר קצר אודות תהליך היצירה. נושאי התצלומים הציגו מגוון של אפשרויות לשימוש בתהליך הקולדין. לצד שיעתוק טכני של הדפסים תיאר טלבוט, בחלק מן ההסברים, גם את הערך האומנותי של התצלומים. רובם של התצלומים מתארים נוף פתוח או טבע דומם. חלק גדול מן התצלומים צולם באחוזתו המשפחתית של טלבוט בליקוק אבי. רק מעטים מן התצלומים מתארים דמות. אחד מהם מציג דמות אנושית במסווה של תיאור תנ"כי. בתצלום אחר מופיעות דמויות לצד סולם. חלק ראשון 1. חלק ממבנה קולג' המלכה (The Queen's College) באוקספורד. 2. מראה שדרות בפריז. 3. פריטי חרסינה. 4. פריטי זכוכית. 5. פסל ראש של פאטרוקלוס. חלק שני 6. הדלת הפתוחה. 7. עלי צמח. 8. תיאור ספרייה. 9. שיעתוק (Fac-simile) של דף עתיק 10. ערימת השחת. 11. העתק של ליתוגרפיה. 12. גשר באורליאן. חלק שלישי 13. קולג' המלכה, אוקספורד: שער הכניסה. 14. הסולם. 15. ליקוק אבי, ווילטשר. חלק רביעי 16. קלויסטר בליקוק אבי. 17. פסל ראש של פאטרוקלוס. 18. השער של כנסיית ישו (Christ Church) באוקספורד. חלק חמישי 19. מגדל בליקוק אבי. 20. אגם. 21. אנדרטת המרטירים. חלק שישי 22. מנזר וסטמינסטר. 23. הגר במדבר. 24. פרי. טלבוט, ה. פוקס, עפרון הטבע, עולם הצילום, חולון, 1989. מימון, ורד, "מקורות" תלושים: עפרון הטבע של ויליאם הנרי פוקס טלבוט. מתוך RealityTrauma וההיגיון הפנימי של הצילום, הוצאת מכון שפילמן לצילום, תל אביב 2012. הטקסט המלא, כולל צילומים, של "עפרון הטבע", כחלק מפרויקט גוטנברג
תפן (פירושונים)

האם התכוונתם ל... חבל תפן – חבל ארץ באזור הגליל המערבי של מדינת ישראל מגדל תפן – מועצה מקומית תעשייתית בחבל תפן המוזיאון הפתוח תפן – מכלול של ארבעה מוזיאונים הממוקמים בשטח גן התעשייה במגדל תפן מצודת תפן – מצודה מהתקופה ההלניסטית ליד כישור בגליל תפן (תוכנית חומש) – תוכנית חומש של צה"ל לשנים 2008 - 2012
נוקס

האם התכוונתם ל... נוקס (מיתולוגיה) – הגרסה הרומית לאלת הלילה היוונית, ניקס נוקס (סטארגייט) – אחד מן הגזעים המתקדמים בסדרה סטארגייט SG-1 פורט נוקס – מתקן פדרלי הנמצא בארצות הברית בו נמצאות עתודות הזהב של ארצות הברית ואוצרות לאומיים יקרי ערך. אישים ששמם נוקס: ג'ון נוקס – John Knox מפיץ הקלוויניזם בסקוטלנד אדמונד ואלפי נוקס – משורר וסאטיריקן בריטי שכתב תחת שם העט Evoe דילי נוקס – חוקר לימודים קלאסיים ופפירולוג בריטי ומפצח צפנים וילפרד נוקס – כומר אנגליקני ותאולוג אנגלי פילאנדר נוקס – עורך דין אמריקני שכיהן כתובע הכללי וכמזכיר המדינה של ארצות הברית. רוברט נוקס – רופא, מדען, סופר ומטייל בריטי. רונלד נוקס – כומר קתולי, תאולוג, סופר, ושדרן רדיו אנגלי
דון לה פונטיין

דונלד לה פונטיין (באנגלית: Donald LaFontaine; ‏26 באוגוסט 1940 - 1 בספטמבר 2008) היה קריין ומדבב אמריקאי, שנחשב לאחד מן הקריינים המפורסמים בכל הזמנים. לה פונטיין הקליט בחייו למעלה מ-5,000 טריילרים לסרטי קולנוע ומשחקי וידאו, ומאות אלפי סרטוני פרסומת. במשך השנים זכה לכינויים רבים בזכות קול הבס העמוק שהיה לו. אתר האינטרנט הרשמי של דון לה פונטיין דון לה פונטיין, במסד הנתונים הקולנועיים IMDb (באנגלית) דון לה פונטיין, באתר AllMovie (באנגלית) דון לה פונטיין, באתר MusicBrainz (באנגלית) "Don La Fontaine - The Voice" מתוך YouTube דון לה פונטיין, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מקנזי (נהר)

נהר מקנזי (באנגלית: Mackenzie River; בשפת הסלייבי (אנ'): Deh-Cho [tèh tʃʰò], מילולית "נהר גדול"; באינוביאלוקטון (אנ'): Kuukpak [kuːkpɑk] מילולית "נהר גדול"; בצרפתית: Fleuve (de) Mackenzie) הוא מערכת נהרות מרכזית המנקזת את האגן הצפוני-מערבי של יבשת צפון אמריקה. אגן הניקוז שלו הוא הגדול ביותר בקנדה ושני בצפון אמריקה רק לאגן הניקוז של מערכת הנהרות מיסיסיפי-מיזורי. אורכו של נהר המקנזי 4,241 קילומטרים ושטח אגן הניקוז 1,805,200 קמ"ר. מוצא נהר המקנזי בנהר פינליי הנשפך לאגם ויליסטון ממערב להרי הרוקי והוא זורם צפונה לאורך צפון קנדה ונשפך לים בופור באוקיינוס הקרח הצפוני. באופן רשמי נהר המקנזי עצמו מתחיל בימת העבדים הגדולה ואורכו 1,649 ק"מ. רוחב הנהר כ-1.5 עד 3 ק"מ ובחלקים מסוימים אף 5 עד 6 ק"מ. הדלתה של הנהר באורך 190 ק"מ ורוחבה 80 ק"מ על קו החוף בים בופור. בחלקו העליון נשפכים למקנזי כמה נהרות גדולים ובהם ליארד המנקז 277,000 קמ"ר, פיס המנקז 302,000 קמ"ר ואתבסקה (אנ') המנקז 95,000 קמ"ר. בתחומי אגן הניקוז של הנהר גם כמה ימות גדולות. ימת העבדים הגדולה ששטחה 28,555 קמ"ר, ימת הדובים הגדולה ששטחה 31,325 קמ"ר וימת אתבסקה ששטחה 7,922 קמ"ר. הנהר כשיר לשיט לכל אורכו בערך חמישה חודשים בשנה, מאמצע מאי עד תחילת אוקטובר. בעונת החורף, יש תעבורה בחלקי נהר מסוימים על הקרח הקפוא. קו פרשת המים בינו לבין נהר היוקון מהווה את קו הגבול בין יוקון והטריטוריות הצפון מערביות בחלק המרכזי של הגבול. הנהר נקרא על שם מגלה הארצות אלכסנדר מקנזי אשר חקר אותו בדרכו מערבה לאוקיינוס השקט ב-1789. מדיה וקבצים בנושא מקנזי בוויקישיתוף מקנזי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של קנדה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
אופרטור ליניארי חסום

באנליזה פונקציונלית (ענף במתמטיקה), אופרטור ליניארי חסום הוא אופרטור ליניארי בין מרחבים נורמים X ו-Y, המעביר את כדור היחידה של X לקבוצה חסומה ב-Y. אופרטור ליניארי הוא חסום אם ורק אם הוא רציף. אופרטור חסום מעביר כל קבוצה חסומה לקבוצה חסומה. אופרטור   T : X → Y {\displaystyle \ T:X\rightarrow Y} הוא חסום אם קיים M כך ש-   ‖ T x ‖ ≤ M ‖ x ‖ {\displaystyle \ \|Tx\|\leq M\|x\|} לכל   x ∈ X {\displaystyle \ x\in X} . תנאי זה מאפשר להגדיר את הנורמה של אופרטור לפי חסום   ‖ T ‖ = sup x ≠ 0 ‖ T x ‖ ‖ x ‖ {\displaystyle \ \|T\|=\sup _{x\neq 0}{\frac {\|Tx\|}{\|x\|}}} , ואז   ‖ T x ‖ ≤ ‖ T ‖ ⋅ ‖ x ‖ {\displaystyle \ \|Tx\|\leq \|T\|\cdot \|x\|} . הגדרה שקולה לנורמה של אופרטור היא הסופרמום של נורמת האופרטור על כדור היחידה של X, כלומר   ‖ T ‖ = sup ‖ x ‖ = 1 ‖ T x ‖ {\displaystyle \ \|T\|=\sup _{\|x\|=1}{\|Tx\|}} . האוסף   B ( H ) {\displaystyle \ B(H)} של אופרטורים חסומים על מרחב הילברט H הוא אלגברת פון נוימן (שאינה בהכרח רגולרית). הנורמה של אופרטורים שהוגדרה לעיל הופכת את   B ( H ) {\displaystyle \ B(H)} לאלגברת בנך. אופרטור ליניארי חסום, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אופרטור קומפקטי

באנליזה פונקציונלית (ענף במתמטיקה), אופרטור קומפקטי הוא אופרטור ליניארי L בין מרחבי בנך X ו-Y המעתיק כל תת-קבוצה חסומה ב-X לתת-קבוצה חסומה יחסית (במילים אחרות, שהסגור שלה קומפקטי) ב-Y. אופרטור קומפקטי הוא בהכרח חסום ולכן רציף. המקור של תורת האופרטורים הקומפקטיים הוא בתורת המשוואות האינטגרליות, שבה אופרטורים אינטגרליים הן דוגמאות קונקרטיות של אופרטורים קומפקטיים. משוואת פרידהולם טיפוסית משרה אופרטור קומפקטי K של מרחבי פונקציות. תכונת הקומפקטיות מתקבלת מרציפות במידה שווה. שיטת הקירוב על ידי אופרטורים בעלי דרגה סופית היא הבסיס של פתרון נומרי של משוואות כאלה. הרעיון המופשט של אופרטור פרידהולם נגזר מקשר זה. כל אופרטור ליניארי עם דרגה סופית הוא קומפקטי. אופרטור ליניארי הוא קומפקטי אם ורק אם התמונה של כל סדרה חסומה מכילה תת-סדרה מתכנסת. אופרטור קומפקטי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
קולבי קאליי

קולבי מארי קאליי (באנגלית: Colbie Marie Caillat; נולדה ב-28 במאי 1985) היא זמרת פופ אמריקאית, כותבת שירים וגיטריסטית. קאליי נולדה בניוברי פארק, קליפורניה וגדלה במאליבו. היא בתו של קן קאליי, אחד ממפיקי האלבומים "Rumours" ו-"Tusk" של פליטווד מק ומאוחר יותר בעל חברת תקליטים עצמאית משלו. בילדותה למדה קאליי לנגן על פסנתר ולקחה שיעורים לפיתוח קול. בגיל 19 החלה לנגן בגיטרה אקוסטית ולכתוב שירים, לאחר שחיברה מספר יצירות העלתה אותם לאתר מייספייס. הדף שלה החל לצבור פופולריות רבה, עד כדי כך שהפכה לזמרת המצליחה ביותר באתר שלא תחת חוזה. לאחר תקופה קצרה, הוחתמה קאליי בחברת "יוניברסל ריפבליק" והוציאה את הסינגל הרשמי הראשון שלה "Bubbly", שהיה אחד השירים המושמעים ביותר באתר מייספייס. הסינגל נכנס לחמישייה הראשונה של מצעד הבילבורד. ב-17 ביולי 2007 יצא בארצות הברית אלבום הבכורה שלה: "Coco" שהגיע למעמד אלבום פלטינה ולמקום החמישי במצעד האלבומים של הבילבורד. במאי 2008 הקליטה קאליי דואט יחד עם ג'ייסון מראז, הנקרא "Lucky" שנכנס לתוך אלבומו "We Sing, We Dance, We Steal Things". באותו החודש, הקליטה קאליי גרסת כיסוי לשיר "Kiss the Girl" מהסרט הקלאסי של דיסני בת הים הקטנה לדיסני מאניה 6. באותה השנה הקליטה דואט גם עם הזמר הקולומביאני המצליח חואנס. לאחר שהופיעה כאמנית חימום בסיבובי ההופעות של הגו גו דולס ולייפהאוס ב-2007, בקיץ 2008 היא הופיעה בסיבוב ההופעות של הזמר ג'ון מאייר. באוגוסט אותה שנה, היא הקליטה שיר וצילמה קליפ לאולימפיאדת בייג'ינג (2008) אשר נקרא "Somethin' Special". בסוף 2008, הופיעה קאליי בעונה השלישית של סדרת הלהיט של דיסני האנה מונטנה. באוגוסט 2009, יצא אלבומה השני של קאליי, "Breakthrough". באותה שנה שיתפה פעולה עם טיילור סוויפט ביצירת האלבום Fearless. בטקס פרסי הגראמי ב-2010 זכתה קאליי בשני פרסים מתוך ארבע מועמדויות, על חלקה באלבום של סוויפט ועל שיתוף הפעולה שלה עם ג'ייסון מראז בסינגל "Lucky". ביולי 2011 יצא אלבומה השלישי, "All of You". 2007 - Coco 2009 - Breakthrough 2011 - All of You 2012 - Christmas in the Sand 2014 - Gypsy Heart 2016 - The Malibu Sessions 2007 - Bubbly 2008 - Realize 2008 - The Little Things 2009 - Fallin' for You 2010 - I Never Told You 2011 - I Do 2011 - Brighter than the Sun 2013 - Hold On 2014 - Try 2016 - Goldmine 2016 - Never Got Away מדיה וקבצים בנושא קולבי קאליי בוויקישיתוף אתר האינטרנט הרשמי של קולבי קאליי קולבי קאליי, ברשת החברתית פייסבוק קולבי קאליי, ברשת החברתית אקס (טוויטר) קולבי קאליי, ברשת החברתית אינסטגרם קולבי קאליי, סרטונים בערוץ היוטיוב קולבי קאליי, במסד הנתונים הקולנועיים IMDb (באנגלית) קולבי קאליי, באתר אפל מיוזיק (באנגלית) קולבי קאליי, באתר ספוטיפיי קולבי קאליי, באתר Last.fm (באנגלית) קולבי קאליי, באתר AllMusic (באנגלית) קולבי קאליי, באתר MusicBrainz (באנגלית) קולבי קאליי, באתר דיזר קולבי קאליי, באתר Yandex.Music (ברוסית) קולבי קאליי, באתר Discogs (באנגלית) קולבי קאליי, באתר Songkick (באנגלית) קולבי קאליי, באתר Genius קולבי קאליי, באתר בילבורד (באנגלית) קולבי קאליי, באתר טיידל (באנגלית)
תל שדוד

תל שַדוּד (או תל שריד) הוא תל קדום הממוקם בחלקו הצפוני של עמק יזרעאל, סמוך לקיבוץ שריד הנקרא על שמו. התל מזוהה על ידי החוקרים עם שָׂרִיד המקראית. שלל הממצאים הארכאולוגיים אשר נחשפו על גבי התל מעידים על התיישבות קבועה ורציפה במקום החל מתקופת הברונזה המאוחרת (המאה ה-16 לפנה"ס) ועד לסוף התקופה הרומית. בתנ"ך מוזכרת העיר בהקשר לסיפור התנחלות השבטים. שריד נכללה בתחומו של שבט זבולון והייתה לעיר גבול, כפי שכתוב בספר יהושע: ”וַיַּעַל הַגּוֹרָל הַשְּׁלִישִׁי לִבְנֵי זְבוּלֻן לְמִשְׁפְּחׁתָם וַיְהִי גְבוּל נַחֲלָתָם עַד שָׂרִיד.” (ספר יהושע, פרק י"ט, פסוק י') קרבתה של שריד לאחת מהדרכים המרכזיות בעת העתיקה, אשר חיברה את שימרון ומגידו עם ערי הגליל, העניקה לעיר חשיבות אסטרטגית וכלכלית כאחד. עובדה זו באה לידי ביטוי בממדיו של התל המעידים על גודלו של היישוב שככל הנראה הכפיל עצמו במהלך התקופה הישראלית. גילוי אבני המיל שאת מרביתן ניתן לראות כיום בסמוך לתל ואף בתחומי הקיבוץ עצמו מעידות על השימוש הנרחב שעשו הרומאים באותה הדרך, שבתקופתם חיברה את מגידו לציפורי הנמצאת בגליל. בשנת 1868 ניסתה קבוצת צליינים נוצרים ממוצא גרמני להתיישב במקום, אולם הקשיים הפיזיים הרבים בהם נתקלו ומחלת המלריה אילצו את הקבוצה לוותר על רעיון ההתיישבות. בחפירות ארכאולוגיות שהתקיימו בשנת 2014 התגלו בבית קברות למרגלות התל ארון קבורה אנתרופואידי עתיק וחרפושית חותם עם שמו של פרעה סתי הראשון מהמאה ה-13 לפנה"ס. איתן אבניאון, המילון האנציקלופדי של המקרא, הוצאת איתאב-בית הוצאה לאור, 2003. כל מקום ואתר, משרד הביטחון – ההוצאה לאור, 2000. מדיה וקבצים בנושא תל שדוד בוויקישיתוף תמונה של תל שדוד באתר עידן התנ"ך. מדהים: ארון קבורה עתיק וטבעת מימי פרעה בצפון, 9 באפריל 2014
נוף איילון

נוף איילון (נוף אַיָּלוֹן) הוא יישוב קהילתי דתי הממוקם בצמוד לקיבוץ שעלבים וקריית חינוך שעלבים, ובסמוך לעיר מודיעין. היישוב שייך למועצה אזורית גזר, בה הוא מהווה את היישוב המזרחי ביותר. היישוב נוסד בשנת 1994, ונכון לשנת 2022 מתגוררים בו כ-2,000 תושבים. בתחילה אושר היישוב ב"ועדה לבנייה למגורים (ול"ל) כהרחבה של קיבוץ שעלבים, במטרה לשכן בה את סגל ישיבת שעלבים הנמצאת בתחום הקיבוץ ואת גמלאיה. כדי להקים את השכונה הקימו ראשי הישיבה עמותת משתכנים פרטית. בפועל, רבים מהמתיישבים בנוף איילון היו משפחות שהזיקה שלהן לישיבה נבעה מהעובדה שבניהן למדו בה. בשלב א' נבנו בנוף איילון 170 יחידות דיור על מגרשים בשטח של 400 ו-500 מ"ר. כשנתיים אחר כך הושלם שלב ב' של היישוב ובו 150 יחידות. השלב השני נבנה מחוץ לאדמות המועצה האזורית גזר, בקצה התחום של הקו הירוק (בתחום שטח ההפקר). בשטח המכונה "שטח גלילי", משום שאינו שייך מוניציפלית לשום מועצה. כך, תושבי שלב ב' לא התבקשו מעולם לשלם ארנונה והיטלי ביוב. כתוצאה מכך סירבה המועצה לספק שירותים לתושבי שלב ב'. לצורך קבלת החלטה בנושא שיוך השטח המוניציפלי של היישוב, הקים משרד הפנים "ועדת גבולות", שקבעה, כי יש להפריד את השכונה מהקיבוץ ולספח אותה לעיר מודיעין. תושבי השכונה מצדם דרשו שתוכרז כיישוב נפרד בתחום מועצת גזר, לאחר שהופרדו מהקיבוץ, שלא רצה להכלילם בוועד שלו. באוקטובר 2000 עתרו תושבי היישוב לבג"ץ נגד הסיפוח למודיעין. לבסוף הוחלט להותיר את היישוב בתחום המועצה האזורית גזר. החל משנת 1999 הרב גדעון בנימין מכהן כרב היישוב. בספטמבר 2023 הודיע הרב על רצונו לפרוש מהתפקיד. בית ספר "שלהבת" בנים, בית ספר "שלהבת" בנות, תלמוד תורה "דביר", אולפנת שעלבים, ישיבת ההסדר, ישיבת דרך חיים, הישיבה התיכונית שעלבים נמצאות סמוך לקצה היישוב, בתחום קריית חינוך שעלבים. ביישוב פועלת תנועת הנוער בני עקיבא תנועת הנוער המרכזית ביישוב, הסניף ביישוב הוא נפרד. התנועה אריאל פועלת כסניף הרשמי של קריית החינוך שעלבים הסמוכה ליישוב. ביישוב קיימת גם עמותת 'איתנים בדרך' לילדים בעלי מוגבלויות, אותה הקימו חיים ודבורה לוי על שם בנם איתן לוי שהוא בעל שיתוק מוחין. מדיה וקבצים בנושא נוף איילון בוויקישיתוף אתר האינטרנט הרשמי של נוף איילון נוף איילון (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 דליה טל, ‏תקדים נוף איילון: בלי זכויות, בלי גבולות, באתר גלובס, 9 באוגוסט 1999 דליה טל, ‏מועצה איזורית גזר מסרבת לספק שירותים ל-150 משפחות ביישוב נוף איילון שירותים, באתר גלובס, 3 באוגוסט 1999 נעה ווסרמן, ‏הפרקליטות לבג"ץ: שכונת נוף איילון תסופח למודיעין, באתר גלובס, 30 ביוני 1998 נעה ווסרמן, ‏תושבי השכונה הדתית נוף איילון דורשים הכרזתם כיישוב נפרד בתחום מועצת גזר, באתר גלובס, 17 ביוני 1998 דליה טל, ‏נוף איילון עותר נגד סיפוח למודיעין, באתר גלובס, 22 באוקטובר 2000 שרון קדמי, ‏מעמדו המוניציפלי של נוף איילון - לבדיקה, באתר גלובס, 21 בינואר 2001 דביר עמר, הרב גדעון בנימין פורש מרבנות נוף איילון, באתר ערוץ 7, ‏4 בספטמבר 2023 איתנים בדרך, באתר פייסבוק
בנצ'מארק

האם התכוונתם ל... בנצ'מרק (כלכלה) – מדד למצב חברה או ארגון בוחן ביצועים – שיטת בחינה של מחשב בנצ'מרק (מחיר) – מחיר מייצג למוצר שנקבע על ידי גוף בינלאומי
סורוטי

סורוטי היא בירת נפת סורוטי באוגנדה השוכנת בסמוך לאגם קיוגה. העיר מוכרת בגאוגרפיה הסלעית הסובבת אותה ובמגוון המסגדים, המקדשים ההינדים והכנסיות שבה. בניינים רבים בעיירה בנויים בסגנון הודי שנבנו על ידי אוכלוסיית הסוחרים ההודים שהגיעו בתקופת השלטון הקולוניאליסטי הבריטי. מבנים אלו סבלו מהזנחה כאשר אידי אמין גירש את הסוחרים ההודים מאוגנדה בשנות ה-70 של המאה ה-20. בשנים האחרונות, עם חזרת היציבות לאזור, העיירה משגשגת בשנית וסוחרים רבים חזרו אליה. ניתן לטפס על הסלע הגדול שנמצא מחוץ לעיר ונצפה מכל מקום בה. הטיפוס דורש אישור של העירייה, אך מראש הסלע ניתן לצפות על העיר כולה והאזורים הסובבים לה. ביום בהיר ניתן לראות את הר אלגון באופק הדרום מזרחי ואת אגם קיוגה. הסלע עצמו הוא פקק געשי, תופעה נפוצה באזור. במורדות הסלע ניתן למצוא קברים מהתקופה הקולוניאלית. בית קברות נוסף נמצא בסמוך לשדה התעופה של סורוטי אשר על רוב מצבותיו כתובות בערבית. שדה התעופה של סורוטי הוא השני בגודלו באוגנדה. המסלול שלו בנוי להתמודד עם מטוסי סילון בגודל בואינג 737. שדה התעופה הוקם במקור עבור חברת התעופה הבריטית (British Overseas Airways Corporation) כבסיס אימונים לאימון טייסים בטכניקות תעופה טרופיות. מאוחר יותר השתמשה בו האקדמיה המזרח אפריקאית לתעופה לאמן טייסים מהקהילייה המזרח-אפריקנית. כיום שדה התעופה הוא ביתו של בית הספר לטיסה של סורוטי. בקיץ 2003 סורוטי הותקפה על ידי חיילי צבא ההתנגדות של האל (LRA)בפיקודו של ג'וזף קוני. ההתקפה על סורוטי נתפסה בעיני ממשלת אוגנדה כעליית מדרגה באיום שהיוו כוחות ה-LRA למדינה בגלל הקרבה לשדה התעופה של העיר. קרבות קשים בין המיליציה לבין הממשלה הצליחו לדחוק את המיליציה חזרה אל אזורי הכפר. במהלך קרבות אלו הצטרפו רבים מבני העיר לצד הצבא וסייעו בלחימה נגד אנשיו של קוני. הפחד מחטיפת ילדים על ידי לוחמי צבא ההתנגדות של האל הביאה לכך שמדי לילה, בתקופה שאחרי ההתקפות על העיר והשטחים הסובבים אותה, היו מגיעים לעיר אלפי אנשים וילדים מן הכפרים לישון בשטחי העיר המוגנת. מדיה וקבצים בנושא סורוטי בוויקישיתוף אתר האינטרנט הרשמי של סורוטי
שמפניה (פירושונים)

האם התכוונתם ל... שמפניה – שם המוענק ליין נתזים המיוצר במחוז שמפן שבצרפת, ולעיתים גם לכל סוג של יין נתזים כוס שמפניה – גביע מיוחד המשמש לשתיית שמפניה אבישי רביב – סוכן של השב"כ שפעל בקרב הימין הקיצוני בישראל תחת הכינוי "שמפניה" שמפניה (שיר) – שיר של עדן חסון
יד לילדי הגולה

יד לילדי הגולה היא אנדרטת זיכרון לשואה הנמצאת במרכז קיבוץ משמר העמק, בתוך גן הנקרא פינת הגולה. האנדרטה נוצרה על ידי הפסל הישראלי זאב בן-צבי, והיא מוקדשת ללוחמת במרד גטו ורשה, טוסיה אלטמן, ומתרכזת במיליון וחצי הילדים שהושמדו בשואה. לרבים מחברי הקיבוץ היו משפחות באירופה. לקראת סוף מלחמת העולם השנייה, עם הגעת הידיעות על השואה, הועלתה בקשה להנציח את זכר יקיריהם. חבר הקיבוץ יעקב חזן, ממנהיגי השומר הצעיר, קיבל אישור ממוסדות התנועה להקמת אנדרטת זיכרון בקיבוץ. הוא פנה לפסל הירושלמי זאב בן-צבי, שהחל לבנות את האנדרטה בשנת 1945 והתיישב בקיבוץ עם משפחתו במשך שנתיים עד סיום העבודה. במלחמת העצמאות נפגע הפסל מהפגזות תותחי קאוקג'י בקרב משמר העמק. בן-צבי סירב לבקשת הקיבוץ לתקן את הפגיעה, ואמר שהיא מביעה את סבלו המתמשך של העם היהודי גם לאחר השואה. עד היום נראית הפגיעה בפסל, ליד מרפק האישה. במקום מתקיים בכל שנה טקס ביום הזיכרון לשואה ולגבורה. במרכז האנדרטה, העשויה אבן ירושלמית, ניצב פסל גדול של ילד הנשען על אימו ובזרועות פרושות הוא מבקש שתציל אותו אבל היא בייאושה מפנה ממנו את מבטה כי אינה יכולה לעזור לו. בנוסף לפסל זה נמצאים במקום עוד שלושה פסלים: ילדים עומדים בתור להשמדה אם מגוננת על ילדיה ילד מסתתר במקום נמצא קטע ממכתבה האחרון של טוסיה אלטמן לקרוביה בארץ ישראל: ...ישראל אובד לעיני. אני פורשת כפי וקצרה ידי מהושיע. הושיעו! טוסיה אלטמן נלחמה עם מרדכי אנילביץ במרד גטו ורשה בבונקר ברחוב מילא 18. היא הוסגרה לבסוף לגסטפו כשהיא סובלת מכוויות בכל חלקי גופה, ומתה כעבור יומיים לאחר עינויים. אם מגוננת על ילדיה ילדים בתור להשמדה ילד מסתתר מכתבה של טוסיה אלטמן מראה כללי של האנדרטה שלט הנצחה בכניסה לפינת הגולה גיבורים ונואשים - 60 שנה למרד גטו ורשה, הוצאת בית לוחמי הגטאות, ע' 114-116, 2003. מדיה וקבצים בנושא יד לילדי הגולה בוויקישיתוף יד לילדי הגולה במשמר העמק(הקישור אינו פעיל) זאב בן-צבי מפסל את "יד לילדי הגולה" במשמר העמק, 1947. קטע מסרט "דמעת הנחמה הגדולה", במאי: יוסף לייטס
דגלי המשנים למושל קנדה

דגלי המשנים למושל קנדה אושרו בשנת 1980 על ידי המושל הכללי של קנדה עבור המשנים למושל. דגל זה מונף בעדיפות על הדגל הלאומי של קנדה, אולם חשיבותו משנית לדגל מלכת קנדה וכן חשיבותו משנית לדגל המושל הכללי של קנדה, למעט במגורי המשנה למושל עצמו - שם המשנה למושל פועל כנציג מלכת קנדה בעוד שהמושל הכללי הוא רק אורח של הפרובינציה, ולכן בבית המשנה למושל חשיבותו של דגל המשנה למושל משנית רק לדגל המלכה (במקרה בו המלכה נמצאת במבנה). כל אחד מהדגלים כולל את סמל הפרובינציה וסביבו עשרה עלי עץ אדר מוזהבים, שעליה כתר מלכותי על רקע כחול, למעט דגלי המושלים של נובה סקוטיה (ששימרה את הדגל הבריטי המושחת בסמל הפרובינציה) וקוויבק (אשר מציג את סמל הפרובינציה במרכזה של דסקה לבנה על דגל כחול ללא עלי האדר). נס המשנה למושל מונף מעל בית המשנה למושל או משרדו, וכן באתרים בהם הוא מבקר; כמו כן הדגל מונף בחזית מכוניתו של המשנה למושל. נס המושל לא יונף על כנסייה בו נמצא המשנה למושל, וכן לא יורד לחצי התורן בעת אבל. עם מותו של המשנה למושל מורד הדגל, ועם השבעת משנה חדש מונף הדגל מחדש. הדגל לעולם לא יונף בתוך בניין. דגל המושל הכללי של קנדה דגל קנדה דגלי המשנים למושל קנדה, באתר דגלי העולם (באנגלית)
דייוויד בראון

דייוויד מקדוול בראון (באנגלית: David McDowell Brown; ‏16 באפריל 1956 – 1 בפברואר 2003) היה קפטן בצי האמריקני ואסטרונאוט של נאס"א. נספה עם כל שאר חברי הצוות באסון מעבורת החלל קולומביה, STS-107. בראון סיים את לימודי בבית הספר התיכון יורקטון בווירג'יניה בשנת 1974. ב-1978 סיים את לימודי התואר הראשון שלו בביולוגיה בקולג' ויליאם ומרי. ב-1982 קיבל תואר דוקטורט ברפואה. בראון נבחר כמועמד לטייס חלל בדצמבר 1996. הוא התאמן במשך שנתיים והיה מוסמך למשימות של טיסות, אם כי STS-107 הייתה טיסתו הראשונה בחלל. בראון שהה בחלל במשך 15 ימים 22 שעות ו-20 דקות. נקבר בבית הקברות הלאומי ארלינגטון ליד וושינגטון הבירה יחד עם חלל המעבורת קולומביה מייקל אנדרסון. על שמו של בראון נקרא אסטרואיד 51825 דייווידבראון. פסגה בגבעות קולומביה שבמאדים נקראה על שמו. מדיה וקבצים בנושא דייוויד בראון בוויקישיתוף דייוויד בראון באתר נאס"א (באנגלית) דייוויד בראון, באתר "Find a Grave" (באנגלית) ערך זה הוא קצרמר בנושא אמריקאים ובנושא מדעי החלל. אתם מוזמנים לתרום לוויקיפדיה ולהרחיב אותו.